OpenLLM-France/wikimedia huggingface dataset:
# La llista

La llista (títol original en anglès, Deception) és una pel·lícula de drama romàntic de 2008, dirigida per Marcel Langenegger, escrita per Mark Bomback, i protagonitzada per Ewan McGregor, Hugh Jackman i Michelle Williams. La pel·lícula es va doblar al català.

## Argument

Jonathan McQuarry treballa com a auditor a Nova York, una tasca que no li deixa gaire espai per a la diversió. Tanmateix, quan coneix l'advocat Wyatt Bose, la seva visió de la ciutat canvia radicalment. En companyia de Bose, descobreix un ambient elitista de joc i belles dones que té la seva màxima expressió a "La llista", un club de sexe on és fàcil obtenir una nit de plaer. Jonathan, fascinat per una noia estrangera anomenada "S", s'endinsarà sense voler en un món que desconeixia.

## Crítica

La pel·lícula va rebre ressenyes substancialment negatives de crítics. A partir del 27 d'abril del 2008, a Rotten Tomatoes només un 13% dels crítics donava una valoració positiva de la pel·lícula. Metacritic va informar que la pel·lícula tenia un valoració mitjana de 32 sobre 100.

## Al voltant de la pel·lícula
### Anecdotari

* Natasha Henstridge i Michelle Williams van interpretar un paper protagonista a la pel·lícula Species, espècie mortal del 1995.

## Repartiment

| Intèrpret | Personatge | Veu en català |
| Ewan McGregor | Jonathan McQuarry | Xavier Fernández |
| Hugh Jackman | Jamie Getz, àlies Wyatt Bose | Juan Antonio Bernal |
| Michelle Williams | S | Alicia Laorden |
| Maggie Q | Tina | Esther Solans |
| Lisa Gay Hamilton | detectiu J. Russo | Cristina Mauri |
| Natasha Henstridge | Simone Wilkinson | Alba Solà |
| Charlotte Rampling | Wall Street Belle | Ana Maria Mauri |
| Lynn Cohen | propietari de l'apartament | desconeguda |
| Richard Short | empleat de recepció | desconeguda |
| Bill Camp | executiu de «Clancey» | Jaume Costa |
| Frank Girardeau | Norbert Lewman | Enric Isasi-Isasmendi |
| Paul Sparks | detectiu Burke | Toni Mora |
| Margaret Colin | srta. Pomerantz | Ana Maria Camps |
| Frank Deal | oficial de policia | Norbert Ibero |
| Danny Burstein | executiu de «Clute» | Jordi Ribes |
| Peter J. Fernandez | home de negocis | Jaume Mallofré |

## Taquilla

En la seva obertura en el cap de setmana, la pel·lícula va guanyar en total 2.3 milions de dòlars en 2001 sales dels [Estats Units] i del Canadà, fent una mitjana només de $1155 per cinema i classificant-se així en el número 10 de les pel·lícules més venudes. A partir del 19 de juny del 2008, la pel·lícula ha guanyat en total $4596495 als Estats Units i el Canadà; mentre guanya en total $4.948.835 en els altres països que se sumen a un total de 9.545.330 dòlars.

## Referències

* ↑ «La llista». Ésadir.cat. [Consulta: 27 juny 2022].
* 1 2 «Deception Movie Reviews, Pictures - Rotten Tomatoes». Rotten Tomatoes. [Consulta: 27 abril 2008].
* ↑ «La llista». ElDoblatge.com. [Consulta: 27 juny 2022].
* ↑ «Deception (2008) (2008) - Weekend Box Office Results». Box Office Mojo. [Consulta: 29 abril 2008].

## Enllaços externs

* Lloc web oficial Arxivat 2008-06-18 a Wayback Machine.
# Joseph Schomacker

Joseph Schomacker (Riga, Letònia, 31 de maig de 1859 – Radebeul, Saxònia, 1931) va ser un regatista letó que va competir a començaments del segle XX sota bandera russa.
El 1912 va prendre part en els Jocs Olímpics d'Estocolm, on va guanyar la medalla de bronze en la categoria de 10 metres del programa de vela. Brasche navegà a bord del Gallia II junt a Esper Beloselsky, Ernest Brasche, Karl Lindholm, Nikolai Puschnitsky, Aleksandr Rodionov i Philip Strauch.

## Referències

* ↑ «Joseph Schomacker Olympic Results». sports-reference.com. Arxivat de l'original el 5 de març 2016. [Consulta: 20 setembre 2017].
# Casals (Arieja)

Casals (francès Cazaux) és un municipi francès situat al departament de l'Arieja i a la regió d'Occitània.

## Referències

* ↑ Toponímia occitana
Viccionari
# Sant Serni de Cabó

Sant Serni de Cabó és una església del municipi de Cabó (Alt Urgell) protegida com a bé cultural d'interès local.

## Descripció

L'estructura arquitectònica que presenta aquest edifici fa pensar que el projecte inicial hagués pogut estar modificat abans d'acabar l'obra o bé al cap de poc de finalitzar-la. Es tracta d'una església de nau única coberta amb volta de canó i capçalera amb dos absis, orientats a nord i oest, amb finestres de doble esqueixada (una a l'absis nord i tres al de ponent). El darrer tram de la nau, davant els absis, es cobreix amb cúpula d'arestes molt suaus. Exteriorment aquesta cúpula es correspon amb un cimbori de planta quadrangular amb un campanar d'espadanya de dos ulls. Al costat est de la capçalera no hi ha absis sinó un arc paredat que coincideix, a l'exterior, amb les restes d'una nau. Façana amb porta d'arc de mig punt amb petit rosetó al damunt. Aparell de carreus ben escairats, disposats en filades uniformes i regulars amb façanes arrebossades i voltes interiors fetes de formigó de calç. No hi ha elements escultòrics ornamentals. La situació dels finestrals de l'absis reforça la idea que el projecte inicial era el de l'església d'una nau orientada de llevant a ponent, acabada amb una capçalera trevolada en la qual l'absis de ponent n'era el principal.
Des del 2014 l'església acull un centre d’Interpretació sobre el llinatge dels senyors de Caboet i el manuscrit dels Greuges de Guitard Isarn.

## Història

Cabó és esmentat a l'acta de consagració de la Seu d'Urgell el 839. L'any 1017, Cabó, apareix esmentat com a nucli de població en documents procedents de la col·legiata d'Organyà. Des de mitjans de segle x la vall de Cabó estava sota el domini dels Caboet, senyors, també de la vall de Sant Joan. Al segle xii el domini d'aquesta vall passà a mans de l'església d'Urgell. L'any 1548 la vall fou incorporada a la corona de manera que esdevingué domini reial. Tot i l'abundància de notícies documentals sobre la vall de Cabó, hi ha poques referències a l'església de Sant Serni. Va ser l'església parroquial fins que se'n va construir una de nova al centre urbà, Sant Isidre i Sant Serni de Cabó Nou.

## Referències

* 1 2 «Sant Serni de Cabó». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 12 gener 2014].
* ↑ «Amics de la Vall de Caboet». Associació d'Amics de la Vall de Caboet, 13-01-2023. [Consulta: 13 gener 2023].

## Enllaços externs

* «Sant Serni de Cabó». Via Romànica. Consell Comarcal de l'Alt Urgell. Arxivat de l'original el 2014-02-22. [Consulta: 12 gener 2014].
# Arranah

Arranah (àrab: عرّانه, ʿArrāna) és una vila palestina de la governació de Jenin a Cisjordània al nord de la vall del Jordà. Segons l'Oficina Central Palestina d'Estadístiques tenia 2.144 habitants a mitjans de 2006.

## Referències

* ↑ Projected Mid -Year Population for Jenin Governorate by Locality 2004- 2006 Arxivat 2008-09-20 a Wayback Machine.. Palestinian Central Bureau of Statistics.

## Bibliografia

* Barron, J.B.. Palestine: Report and General Abstracts of the Census of 1922. Government of Palestine, 1923.
* Conder, Claude Reignier; Kitchener, H.H.. The Survey of Western Palestine: Memoirs of the Topography, Orography, Hydrography, and Archaeology. 2. Londres: Comitè del Fons per a l'Exploració de Palestina, 1882. (p. 83)
* Dauphin, Claudine. La Palestine byzantine, Peuplement et Populations (en francès). III : Catalogue. Oxford: Archeopress, 1998. ISBN 0-860549-05-4. (p. 777)
* Guérin, V. Description Géographique Historique et Archéologique de la Palestine (en francès). 2: Samarie, pt. 1. París: L'Imprimerie Nationale, 1874. (p. 327)
* Hadawi, S. Village Statistics of 1945: A Classification of Land and Area ownership in Palestine. Palestine Liberation Organization Research Center, 1970.
* Hütteroth, Wolf-Dieter; Abdulfattah, Kamal. Historical Geography of Palestine, Transjordan and Southern Syria in the Late 16th Century. Erlanger Geographische Arbeiten, Sonderband 5. Erlangen, Germany: Vorstand der Fränkischen Geographischen Gesellschaft, 1977. ISBN 3-920405-41-2. (p. 161)
* Mills, E.. Census of Palestine 1931. Population of Villages, Towns and Administrative Areas. Jerusalem: Government of Palestine, 1932.
* Palmer, E.H.. The Survey of Western Palestine: Arabic and English Name Lists Collected During the Survey by Lieutenants Conder and Kitchener, R. E. Transliterated and Explained by E.H. Palmer. Comitè del Fons per a l'Exploració de Palestina, 1881. (p. 157)
* Robinson, E.; Smith, E. Biblical Researches in Palestine, Mount Sinai and Arabia Petraea: A Journal of Travels in the year 1838. 3. Boston: Crocker & Brewster, 1841.

## Enllaços externs

* Welcome To 'Arrana
* Arrana, Welcome to Palestine
* Survey of Western Palestine, Map 9: IAA, Wikimedia commons
# Misteriós assassinat a Manhattan

Misteriós assassinat a Manhattan (títol original: Manhattan Murder Mystery) és una pel·lícula estatunidenca dirigida per Woody Allen, estrenada el 1993. Ha estat doblada al català.

## Argument

Carol i Larry Lipton viuen una vida còmoda en un luxós pis de Manhattan. Coneixen els seus veïns, una parella més gran. L'endemà, la dona mor brutalment d'una crisi cardíaca. Carol no aconsegueix creure en aquesta defunció sobtada i es posa a investigar sobre el seu veí.

## Repartiment

* Woody Allen: Larry Lipton
* Diane Keaton: Carol Lipton
* Alan Alda: Ted
* Zach Braff: Nick Lipton

## Al voltant de la pel·lícula

* La pel·lícula marca el retrobament entre Woody Allen i l'actriu Diane Keaton, en resposta a la separació agitada del director amb Mia Farrow.
* Al paper del fill, Zach Braff, el futur heroi de Scrubs, fa la seva primera aparició en el cinema.
* Al començament de la pel·lícula, els personatges miren Double Indemnity, de Billy Wilder, pel·lícula negra que estimularà la imaginació quant a un possible homicidi.
* Al final de la pel·lícula, tenen lloc trets durant una projecció de La senyora de Shanghai d'Orson Welles, reproduint els efectes de miralls i de desorientació de la pel·lícula de Welles.
* La presència d'aquestes dues obres, lligades a l'acció d'aquella on apareixen, fan de Misteriós assassinat a Manhattan un exemple de pel·lícula contenint una pel·lícula, un procediment freqüent a Woody Allen.

## Nominacions

* César a la millor pel·lícula estrangera
* 1994: Nominació als Premi Globus d'Or per a Diane Keaton en la categoria millor actriu

## Referències

* ↑ «Misteriós assassinat a Manhattan». esadir.cat.
* ↑ «Manhattan Murder Mistery». The New York Times.

## Enllaços externs

* Misteriós assassinat a Manhattan a Goita què fan, ara!
# La maledicció de l'escorpí de Jade

La maledicció de l'escorpí de Jade (títol original: The Curse of the Jade Scorpion) és una pel·lícula estatunidenca escrita i dirigida per Woody Allen, estrenada l'any 2001. Ha estat doblada al català.

## Argument

C. W. Briggs (Woody Allen) és l'investigador estrella de la companyia North Coast, quan l'amo d'aquesta, Chris Magruder (Dan Aykroyd), confia a Betty Ann Fitzgerald (Helen Hunt) — que acaba d'entrar a la firma i que és d'altra banda secretament la seva amant —, una missió de modernització i de rendibilització dels recursos. Una guerra de nervis s'instal·la entre Briggs i Fitzgerald, que descriu els seus mètodes «arcaics».
En el transcurs d'una vetllada de cabaret a la qual tots són convidats, el màgic Voltan hipnotitza els dos enemics i porta a continuació C. W. Briggs després del seu despertar, a participar, sota hipnosi i sense saber-ho, en una sèrie de robatoris facilitats pel coneixement dels dossiers d'assegurança de les persones robades.

## Repartiment

* Woody Allen: C. W. Briggs
* Helen Hunt:: Betty Ann Fitzgerald
* Dan Aykroyd: Chris Magruder
* Brian Markinson: Al
* Wallace Shawn: George Salt
* John Schuck: Mize
* Charlize Theron: Laura Kensington
* David Ogden Stiers: Voltan
* Elizabeth Berkley: Jill

## Banda original

* In A Persian Market, per Wilbur de París
* Sophisticated Lady, per Duke Ellington
* Two Sleepy People, per Earl Hines
* Tuxedo Junction, per Dick Hyman
* How High the Moon, per Hyman
* Flatbush Flanagan, per Harry James
* Sunrise Serenade, per Glenn Miller

## Al voltant de la pel·lícula

* Anys després, Woody Allen confessarà la seva vergonya cap a aquest film: « He fet un treball de porcs (...). I el més humiliant, és que jo mateix sóc molt dolent. (...) Aquest film és una catàstrofe de la qual sóc totalment responsable. ».
* La cantant francesa Dimie Cat ret homenatge al director del film amb el títol Woody Woody, tret de l'àlbum ZigZag
* Box-office: El film ha informat 18 milions de dòlars a tot el món.

## Referències

* ↑ «La maledicció de l'escorpí de Jade». ésAdir. [Consulta: 25 juny 2018].
* ↑ Scott, A. O. «FILM REVIEW; Case of the Arch Gumshoe» (en anglès). The New York Times.
* ↑ Studio Ciné Live, n°7, setembre 2009, p.18 (la revista citada TéléObs com a font)
* ↑ «ZigZag par Dimie Cat» (en francès), 01-11-2012. [Consulta: 25 juny 2018].
# Milhars

Milhars (francès Milhas) és un municipi francès situat al departament de l'Alta Garona i a la regió d'Occitània.

## Referències

* ↑ «Toponímia occitana». Arxivat de l'original el 2012-03-03. [Consulta: 20 agost 2010].
# Kur Kuath

Kur Kuath (Khartum, 12 d'agost de 1998) és un jugador de bàsquet sud-sudanès. Amb 2,08 metres d'alçada juga a la posició de pivot. Actualment forma part de la plantilla del Força Lleida Club Esportiu, equip amb què va aconseguir l'ascens a la Lliga ACB.

## Trajectòria

A causa de la Guerra Civil sud-sudanesa, Kuath va néixer a Khartum on la seva família s'havia exiliat. Es va formar professionalment als Estats Units d'Amèrica, a la Kearns High School de Kearns, abans d'ingressar el 2016 al Salt Lake Community College de Salt Lake City on va jugar dues temporades. El 2018, va ingressar a la Universitat d'Oklahoma on va jugar tres temporades a la National Collegiate Athletic Association amb els Oklahoma Sooners fins al 2021. Després de no ser draftejat el 2022, va disputar la NBA Summer League amb els Dallas Mavericks.
La temporada 2022-23 var signa amb el Lavrio BC de l'A1 Ethniki grega. El 5 de gener de 2023 va signar pel Club Ourense Baloncesto de la Lliga LEB Or. El 25 d'agost del 2023 va signar pel Força Lleida Club Esportiu de la mateixa competició.

## Referències

* 1 2 «Kur Kuath, jugador del COB: «Es un honor ser parte de la selección de Sudán del Sur en su primera clasificación para una Copa del Mundo»» (en castellà), 03-03-2023. [Consulta: 11 juny 2024].
* ↑ «Vaig venir a Lleida perquè és un gran club de bàsquet». La Manyana, 26-09-2023. [Consulta: 26 setembre 2023].
* ↑ «El Força Lleida ja és equip d'ACB dinou anys després». Esport 3, 09-06-2024. [Consulta: 10 juny 2024].
* ↑ «Kur Kuath en Laurel Megabolt». lavriobc.gr [Consulta: 14 novembre 2022]. Arxivat 2022-11-15 a Wayback Machine.
* ↑ «Kur Kuath, nova incorporació per al joc interior de l’ICG Força Lleida». clubourensebaloncesto.com, 25-08-2023 [Consulta: 25 agost 2023].
# Kufeirit

Kufeirit (àrab: كفيرت, Kufayrit) és una vila palestina de la governació de Jenin, a Cisjordània, al nord de la vall del Jordà, a uns 16 kilòmeters a l'oest de la ciutat de Jenin. Segons el cens de l'Oficina Central Palestina d'Estadístiques (PCBS) tenia 2.446 habitants en 2007.

## Referències

* ↑ «Table 26 (Cont.): Localities in the West Bank by Selected Indicators, 2007» (en arabic) p. 106. Palestinian Central Bureau of Statistics, 2007. Arxivat de l'original el 2019-04-09. [Consulta: 4 maig 2017].

## Bibliografia

* Barron, J.B.. Palestine: Report and General Abstracts of the Census of 1922. Government of Palestine, 1923.
* Conder, Claude Reignier; Kitchener, H. H.. The Survey of Western Palestine: Memoirs of the Topography, Orography, Hydrography, and Archaeology. 2. Londres: Comitè del Fons per a l'Exploració de Palestina, 1882. (p. 47)
* Guérin, V. Description Géographique Historique et Archéologique de la Palestine (en francès). 2: Samarie, pt. 1. París: L'Imprimerie Nationale, 1874. (p. 223)
* Hadawi, S.. Village Statistics of 1945: A Classification of Land and Area ownership in Palestine. Palestine Liberation Organization Research Center, 1970.
* Hütteroth, Wolf-Dieter; Abdulfattah, Kamal. Historical Geography of Palestine, Transjordan and Southern Syria in the Late 16th Century. Erlanger Geographische Arbeiten, Sonderband 5. Erlangen, Germany: Vorstand der Fränkischen Geographischen Gesellschaft, 1977. ISBN 3-920405-41-2. (p. 128)
* Mills, E.. Census of Palestine 1931. Population of Villages, Towns and Administrative Areas. Jerusalem: Government of Palestine, 1932.
* Palmer, E.H.. The Survey of Western Palestine: Arabic and English Name Lists Collected During the Survey by Lieutenants Conder and Kitchener, R. E. Transliterated and Explained by E.H. Palmer. Comitè del Fons per a l'Exploració de Palestina, 1881. (p. 150)

## Enllaços externs

* Welcome To Kufeirat
* Survey of Western Palestine, Map 8: IAA, Wikimedia commons
# Mo' Better Blues

Mo' Better Blues és una pel·lícula estatunidenca dirigida per Spike Lee estrenada el 1990.

## Argument

Bleek Gilliam té 12 anys el 1969 quan comença la seva iniciació a la trompeta. 20 anys més tard, ha format el seu quintet i toca amb passió. Fins al punt que no para gaire atenció al seu voltant, ignorant les seves groupies Indigo i Clarke, i deixant el seu empresari Giant endeutar-se fins al punt d'atreure els problemes.

## Repartiment

* Denzel Washington: Bleek Gilliam
* Spike Lee: Giant
* Wesley Snipes: Shadow Henderson (Saxo)
* Giancarlo Esposito: Left Hand Lacey (Piano)
* Robin Harris: Butterbean Jones
* Joie Lee: Indigo Downes
* Bill Nunn: Bottom Hammer (Baix)
* John Turturro: Moe Flatbush
* Dick Anthony Williams: Big Stop Williams
* Cynda Williams: Clarke Bentancourt
* Nicholas Turturro: Josh Flatbush
* Jeff 'Tain' Watts: Rhythm Jones (Tambors)
* Samuel L. Jackson: Madlock
* Leonard L. Thomas: Rod
* Charles Q. Murphy: Eggy
* Steve White: Born Knowledge
* Rubén Blades: Petey
* Doug E. Doug: Jimmy el Busboy (amb el nom de Douglas Bourne)
# Sent Breçon

Sent Breçon (en francès Saint-Bresson) és un municipi francès situat al departament del Gard i a la regió d'Occitània.

## Referències

* ↑ Topònims occitans del Gard
# La mort d'un viatjant (pel·lícula de 1985)

La mort d'un viatjant (títol original: Death of a Salesman) és un telefilm americà dirigit per Volker Schlöndorff, adaptació de la peça de teatre homònima d'Arthur Miller i difós l'any 1985. Ha estat doblat al català.

## Argument

Willy Loman ha cregut sempre que la seva família i ell mateix havien nascut per la glòria. Però ara aquest viatjant de comerç està en crisi. A punt de perdre la feina, no pot pagar les factures i la seva vida familiar s'enfonsa i Willy perd a poc a poc el sentit de la realitat i deriva tranquil·lament cap al passat. Durant aquest temps, la seva dona Linda i els seus fils Biff i Happy intenten d'adaptar-se a la seva autodestrucció i als seus fantasmes tenaços del passat.

## Repartiment

* Dustin Hoffman: Willy Loman
* Kate Reid: Linda Loman
* John Malkovich: Biff Loman
* Stephen Lang: Harold « Happy » Loman
* Charles Durning: Charley
* Louis Zorich: Ben
* David S. Chandler: Bernard
* Jon Polito: Howard
* Kathryn Rossetter: la dona de Boston
* Tom Signorelli: Stanley
* Linda Kozlowski: miss Forsythe
* Karen Needle: Letta
* Anne McIntosh: Jenny
* Michael Quinlan: criat

## Premis i nominacions

* Emmy Awards 1986 :
** Millor actor en una mini-sèrie o un telefilm (Dustin Hoffman)
** Primetime Emmy al millor actor en minisèrie o telefilm (John Malkovich)
** Millor direcció artística per una minisèrie, un telefilm o un programa especial (Tony Walton, John Kasarda i Robert J. Franco)
* Premis Globus d'Or 1986: Globus d'Or al millor actor en minisèrie o telefilm (Dustin Hoffman)

## Referències

* ↑ esadir.cat. La mort d'un viatjant. esadir.cat.
* ↑ «Death of a Salesman». The New York Times.
# Beujanciá

Beujanciá (en francès Belgentier) és un municipi francès situat al departament del Var i a la regió de Provença – Alps – Costa Blava.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 582 | 561 | 690 | 984 | 1.442 | 1.724 | 2.210 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2008- | Bruno Aycard | UMP |

## Agermanaments

* Geschwenda

## Referències

* ↑ Forma adoptada per la viquipèdia occitana
# Ariadna Castellarnau Arfelis

Ariadna Castellarnau Arfelis (Lleida, 10 de setembre de 1979) és una escriptora catalana en llengua castellana.

## Trajectòria

Ariadna Castellarnau és llicenciada en Filologia Hispànica per la Universitat de Lleida, en Teoria Literària i Literatures Comparades per la Universitat de Barcelona i va fer un màster en Humanitats a la Universitat Pompeu Fabra. De 2009 a 2016 va viure a Buenos Aires, on va treballar com a periodista per a la secció de cultura dels diaris Perfil i Página/12.
La seva primera novel·la, Quema, una distòpia composta de relats que funcionen separadament, però que junts conformen una història global, va obtenir el VI Premi Internacional Las Américas de Narrativa. El seu segon llibre, La oscuridad es un lugar, és compon de vuit contes on l'autora explica el costat tenebrós de les relacions familiars a través de la fantasia. Va ser publicat per l'editorial Destino al novembre de 2020 i el 2023, la seva traducció al francès, L’Obscurité est un lieu, va ser guardonada amb el Grand Prix de l'Imaginaire.

## Obra publicada

* Quema (Catedral, 2017, novel·la)
* La oscuridad es un lugar (Destino, 2020, relats)

## Referències

* ↑ Plantada, Esteve. «Ariadna Castellarnau, l'escriptora catalana que triomfa a les Amèriques». Nació Digital, 11-11-2017. [Consulta: 8 març 2024].
* ↑ Pavon, Hector. «Quién es Ariadna Castellarnau, la escritora española que le 'teme' a la inmensidad pampeana» (en castellà). Clarín, 30-08-2022. [Consulta: 8 març 2024].
* ↑ Sabogal, Winston Manrique «‘Quema’ de Ariadna Castellarnau gana el VI Premio de Las Américas de Narrativa» (en castellà). El País [Madrid], 23-10-2016. ISSN: 1134-6582.
* ↑ Gómez, Lara. «Relatos para reflexionar: “Las familias felices también sufren”» (en castellà). La Vanguardia, 24-11-2020. [Consulta: 8 març 2024].
* ↑ «L’escriptora lleidatana Ariadna Castellarnau és la guanyadora dels Grand Prix de l’Imaginaire» (en castellà). UA1, 31-05-2023. [Consulta: 8 març 2024].
* ↑ Friera, Silvina. «Busqué una prosa poética pero desnuda» (en castellà). Página/12, 21-10-2016. [Consulta: 8 març 2024].
* ↑ Mallol, Carla. «Ariadna Castellarnau. Espurnes de vida entre les cendres». Núvol, 12-01-2018. [Consulta: 8 març 2024].
# Mostajon

Mostajon (francès Moustajon) és un municipi francès situat al departament de l'Alta Garona i a la regió d'Occitània.

## Referències

* ↑ «Toponímia occitana». Arxivat de l'original el 2012-03-03. [Consulta: 21 agost 2010].